Сателитска снимка на полуостровот Лејџоу и дел од островот Хајнан (подолу)
**Лејџоу** (кинески: 雷州半岛; пинјин: *Zhōnghuá Mínguó*; кантонски јитпинг: *Lui⁴-zau¹ Bun³-dou²*) — полуостров во најјужниот дел на покраината Гуангдунг, јужна Кина.

Историја
--------

За време на династијата Ќинг (XVII - XX в.) на полуостровот имало важна поморска база.

Географија
----------

п-ов Лејџоу во рамките на Кинап-ов Лејџоу
Местоположба на полуостровот Лејџоу во рамките на Кина

Полуостровот Лејџоу е трет по големина полуостров во Кина со површина од 8.500 км2 и е сместен на југозапдниот крај на покраината Гуангдунг, со Тонкинскиот Залив на запад и 30 км широкиот Хајнански Проток (Ќунгџоу) на југ, кој со своите го двои островот Хајнан. Претставува најјужна точка на континентална Кина.

Во геолошки поглед, 43% од површината на полуостровот е опфатена со базалтни тераси. Остатокот се состои од крајбрежни тераси (27%) и наносни рамнини (17%). На Лејџоу има неколку заспани вулкани, низа плажи и ниски плавни рамнини.

Лејџоу има две одделни вулкански полиња: плеистоценско–холоценско поле на северниот крај западно од Џанѓанг и северниот крај на вулканското поле Ќунглеј или Лејѓунг, кое се протега преку протокот во северен Хајнан. Вулканите потекнуваат од тектонското истегање во правец исток-запад и истенчувањето на литосферата поврзано со настанокот на котлината на Јужнокинеското Море. Во средишниот дел на полуостровот се сместени базалтните стратовулкани Јингфенглинг и Тјенјангод, кои се оддалечени 15 км еден од друг и потекнуваат од плеистоценско време. Има и трето вулканско поле, одговорно за некои од околните острови.

Морски свет
-----------

Западно од полуостровот е создаден резерват за загрозени видови морски цицачи. Околното подрачје е прогласено за заштитен дом на кинескиот бел делфин како второ најголемо живеалиште на видот во земјата.Морските крави сè уште се присутни, но се малубројни. Застапени се и Брајдовиот кит,остроклуниот кит и китот-ајкула, особено во соседните води кај Хајнан и во Тонкинскиот Залив, во местата кај Тјешанганг и околу островите Вејџоу и Сјејанг.

Некогаш водите околу полуостровот Лејџоу биле зимско породилиште за денес критично загрозени видови како јапонскиот и сивиот, грбавиот и синиот кит. Денес тие се истребени на ова подрачје поради постојаниот замав на јапонските китоловци по водите околу Кина и Кореја.

Клима
-----

Полуостровот има тропска клима, со влијанија од континентални монсуни од североисток и поморски монсуни од југоисток и југозапад. Повремено се јавуваат и тајфуни, кои доаѓаат од Тихиот Океан или од Јужнокинеското Море. Лејџоу има годишни врнежи во износ од 1.400–1.700 мм.

Градови
-------

* Џанѓанг — пристаништен град на североисточниот брег
* Гуангџоуван — поранешна француска колонија на североисточниот брег на полуостровот

Поврзано
--------

* Лејџојски јазик — месното наречје на минската група
* Хајнански Проток — протокот меѓу полуостровот и островот Хајнан
* Лејџоу — истоимен град на полуостровот

Наводи
------

1. ↑  Nicholas Belfield Dennys (1874). *The China Review, Or, Notes and Queries on the Far East*. "China Mail" Office. стр. 345–.
2. ↑  *VolcanoDiscovery*. "Leizhou Bandao volcano". посет. 24 јули 2014 г.
3. ↑  „近千头中华白海豚栖息广东湛江雷州湾". Архивирано од изворникот на 2017-02-11. Посетено на 2017-03-21.
4. ↑  Wang P. Han J. Ma Z. Wang N. (2007). „Survey on the resources status of dugong in Hainan Province,China". *Acta Theriologica Sinica [J] Vol. 27(1), 2007*. стр. 68–73. Посетено на 2015-01-20.CS1-одржување: повеќе имиња: список на автори (link)
5. 1 2  „鲸鱼宝宝再次造访的涠洲岛海域！". Архивирано од изворникот на 2016-11-04. Посетено на 2017-03-21.
6. ↑  „北海涠洲岛海域出现一条大鲸鱼到访。". Архивирано од изворникот на 2016-11-04. Посетено на 2017-03-21.
7. ↑  2017. 刚刚铁山港附近海域，惊现多条鲸鱼。 Архивирано на 6 март 2017 г.
8. ↑  2016. 北海附近海域惊现庞大鲸鱼，画面感萌翻啦！[视频+多图] Архивирано на 6 март 2017 г.
9. ↑  2006. 俺在北部湾新拍到的鲸～(图) Архивирано на 6 март 2017 г.
10. ↑  „广西北海涠洲岛附近发现一条大鲸鱼". Архивирано од изворникот на 2017-02-11. Посетено на 2017-03-21.
11. ↑  2009. 北部湾(2)\_须鲸!  Архивирано на 6 март 2017 г.
12. ↑  中华人民共和国濒危物种科学委员会. [濒危物种数据库 - 鳀鲸 Balaenoptera edeni Anderson, 1879]. CITES. посет. 7 декември 2014 г
13. ↑  Wang Pei Lei (王丕烈). 1984. 中国近海鲸类的分布. 辽宁省海洋水产研究所 (Liaoning Ocean and Fisheries Science Research Institute). 中国知网 (CNKI.NET). посет. 7 декември 2014 г
14. ↑  „Identification Guide for Marine Mammals In the South China Sea". The Sanya Institute of Deep-sea Science and Engineering at The Chinese Academy Of Sciences. Архивирано од изворникот на 2015-01-19. Посетено на 2015-01-19.

Надворешни врски
----------------

|  |  |
| --- | --- |
| Ризница | „Лејџоу (полуостров)" на Ризницата ? |

* За камените кучиња на полуостровот Лејџоу (англиски)
* Вулкани на Лејџоу (германски)
* Карта на вулканските полиња на полуостровот Архивирано на 4 март 2016 г. — Управен портал на Џанѓанг

Координати: 21°N 110°E﻿ / ﻿21° СГШ; 110° ИГД﻿ / 21; 110